Vi reiste to familier sammen, tilsammen 4 voksne og 4 barn. Huset sto til forventningene, og ser ut som på bildene i annonsen. Et stort pluss var at det var 4 store soverom med egne bad!
Herlig med basseng, som ble mye brukt!
Vi ble møtt velkommen av hyggelige Kathrine, som tok seg av husene, ved ankomst og ble vist rundt og som svarte på alle spørsmål en måtte ha.
Rengjøring hver 3.dag på rommene og fikk da også utdelt nye, rene badehåndklær.
Vi brukte utegrillen et par ganger og det var supert å kunne sitte ute å nyte maten.
Inne er det et stort toastjern som ble svært mye brukt til frokost.
Ellers var vi mye ute å spiste, og det er for all del ikke vits i å bestille seg dessert noen steder, for dette får du servert uansett når du ber om regninga som en hyggelig gest fra alle restauranter. (Alt i fra kaker, bringerbærmousse til is. Og selvfølgelig Raki til voksne og juice-shot til barna)
Et lite supermarked var bare en kort spasertur (kanskje 3-4 min) unna.
Stranda er heller ikke langt unna, en spasertur på kanskje 5-6 min. Stranda er ikke den fineste, ganske stenete og vondt å komme seg utti (badesko er kanskje tingen der).
Bussholdeplass er rett utenfor Supermarkedet, denne tok vi mange ganger inn til Platanias og Chania. Bussturen tar knappe 10 min til Platanias og litt under en time til Chania.
Vi likte oss veldig godt i huset og beliggenheten var OK for oss, som ikke ville bo midt i støyen. Å ha basseng alene uten masse andre gjester (som på f.eks hotell) var superdeilig!
Vi er veldig fornøyde med oppholdet og ikke minst et flott hus, herlig basseng og deilig vær!
Hilsen Eirin m/famile og Maria m/fam (Norge)